open-index/open-wikipedia-markdown huggingface dataset:
Andro Krstulović Opara

**Andro Krstulović Opara** (Split, 22. V. 1967.), hrvatski diplomat i političar.

## Biografija
Rođen 22. V. 1967. u Splitu. Diplomirao povijest umjetnosti i arheologiju 1994. na Filozofskom fakultetu u Zagrebu. Završio je Diplomatsku akademiju u Beču 1993. i Diplomatsku školu u Zagrebu 1995. Zastupnik Hrvatske demokratske zajednice u prvom sazivu Sabora nakon izbora 1990. Obavljao različite diplomatske službe; šef kabineta u Ministarstvu znanosti i obrazovanja (1992–93), viši savjetnik zamjenika ministra vanjskih poslova (1993–94), konzul savjetnik u Generalnom konzulatu RH u Milanu (1995–2000), viši karijerni diplomat u službi savjetnika za odnose Hrvatske s Italijom i Svetom stolicom (2000–02). Zatim je radio kao viši savjetnik – konzervator za kulturna dobra pri Konzervatorskom odjelu u Splitu (2002–08) te kao viši kustos i ravnatelj Muzeja Ivana Meštrovića (2008–15). Od 2015. savjetnik je predsjednice Republike Hrvatske za društvene djelatnosti. Izabran za gradskog vijećnika Splita (2005–09) i na parlamentarnim izborima 2016. za zastupnika u Hrvatskom saboru. Pobijedivši tijesnom većinom u drugom krugu lokalnih izbora, 2017. izabran je za gradonačelnika Splita. Član više kulturnih i strukovnih društava (Hrvatsko muzejsko društvo, Društvo povjesničara umjetnosti Hrvatske, Hrvatsko arheološko društvo, Matica hrvatska).

## Odlikovanja
* Red hrvatskoga pletera (1996)
* Spomenica domovinske zahvalnosti (1996)

## Povezano
* Lista splitskih gradonačelnika

## Izvori

## Vanjske veze
* Službeni website 
* 
* Andro Krstulović Opara , životopis
* Andro Krstulović Opara , Hrvatski sabor
Splitska stranka

**Splitska stranka** je hrvatska centristička politička stranka koja djeluje u gradu Splitu. Osnovao ju je tadašnji gradonačelnik Ivo Baldasar nekoliko mjeseci nakon što je bio izbačen iz Socijaldemokratske partije (SDP). Stranka je 2017. sudjelovala na izborima za Gradsko vijeće, a Baldasar bio njen kandidat za gradonačelnika; oboje su doživjeli neuspjeh.

## Povezano
*Hrvatska građanska stranka
Međurječje

**Međurječje** može biti:

* Međurječje (Čajniče), naselje u opštini Čajniče, Republika Srpska, Bosna i hercegovina

ili:

* Mesopotamija ili Mezopotamija

## Povezano
* Međurečje, razvrstavanje
Kambodžanski riel

**Kambodžanski riel** (៛) (kmerski: រៀល; ISO 4217: **KHR**) je službena valuta u Kambodži. Naziv riel koristio se za dvije valute u kambodžanskoj historiji, prvu, koju su od 1953. od 1970. izdavali Francuzi, te drugu, koja je u opticaju od 1980. godine. Kambodža nije imala monetarni sustav od 1975. do 1980. godine, što je bila posljedica politike Crvenih Kmera, koji su u potpunosti ukinuli novac u zemlji; novčanice su bile tiskane, ali nikada nisu službeno dane u opticaj. Godine 1993., Crveni Kmeri su tiskali ograničenu količinu novčanica za korištenje na teritorijima koji su bili pod njihovom kontrolom. 

Postoji vjerovanje kako je riel svoj naziv dobio prema vrsti ribe koja obitava u rijeci Mekong, međutim vjerojatnija je teza da je termin samo izvedenica od naziva meksičkog reala, kojeg su sredinom XIX. vijeka u Kambodži koristili malajski, indijski i kineski trgovci. 

Riel se dijeli na kake (1/10) i sene (1/100); u opticaju su trenutno uglavnom novčanice u apoenima od 50 do 50,000 riela, s tim da se rjeđe pojavljuje i novčanica od 100,000 riela. Postoje i kovanice od 50 do 500 riela, međutim iste su izrazito rijetke u svakodnevnoj uporabi. Ranije konvanice sena više nisu u uporabi.
Whiskey, Tango, Foxtrot (NCIS)

***Viski, Tango, Fokstrot (2. deo)*** je 234. epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 24. septembra 2013. godine.

Radnja epizode prikazuje kako je bomba eksplodirala u hotelu i ubila je sekretara mornarice Klejtona Džarvisa i ranila Toma Moroua, a ekipa MZIS-a otkriva da neko pokušava da ih ukloni jednog po jednog. Gibs odlazi u Teheran da se nađe sa doušnikom dok Toni rezerviše let za Tel Aviv da bi bio sa Zivom. Spremio se da krene kad ga je napao snajperista. MekGi pokušava da reši tajnu porekla bombe.

## Vanjske veze
*
Tri kraljevstva (razvrstavanje)

**Tri kraljevstva** se može odnositi na:
*Tri kraljevstva
*Tri kraljevstva Koreje
**[[:en:Later Three Kingdoms of Korea]]*
## Povezano
*Ratovi tri kraljevstva
Most Kizuna

**Kizuna** (kmerski: ស្ពានគីសូណា) je most na rijeci Mekong, koji se nalazi u kambodžanskom gradu Kampong Cham, u istoimenoj provinciji.

Financiran pomoću $56,000,000 zajma japanske vlade, most je otvoren 2001. godine kao prvi most na rijeci Mekong izgrađen na teritoriju Kambodže. Sa svojih 1500 metara dužine, Kizuna je do izgradnje 1900 metara dugog mosta Koh Kong tokom 2002. godine bio najduži most u Kambodži. Pomoću ovoga mosta, istok i zapad zemlje su prvi put cestovno povezani; izgradnja je započela 1999. godine, a posljednji radovi odrađeni su tri godine kasnije.

Prilikom ceremonije otvaranja, most je preplavilo gotovo 10.000 ljudi.
Maleš

**Maleš** može biti:

* Maleš planina ili Maleševska planina, planina između Severne Makedonije i Bugarske
* Maleš ili , oblast oko istoimene planine
ili:
* ''Maleš'' (film), srpski film iz 2016.
Oko božje

Oko božje ili Oko božje može označavati:

*''Oko božje'' (priča), pripovjetka Ranka Marinkovića iz 1949. godine;
**''Oko božje'' (TV drama), njena ekranizacija iz 1960. godine;
*NGC 7293, planetarna maglica također poznata po nadimku *Oko božje*
*svevideće oko, popularni simbol
*''Eye of God'' (film), američki igrani film iz 1997. godine, rež. Tim Blake Nelson
Oko božje (priča)

***Oko božje*** je pripovjetka hrvatskog književnika Ranka Marinkovića objavljena 1949. godine. Radnja se događa na dalmatinskom otoku za vrijeme italijanske okupacije u Drugom svjetskom ratu i prikazuje odnos dvojice prijatelja - antikomunistički nastrojenog katoličkog svećenika don Silvestra i urara Frane Mandalina koji nastoji popraviti lokalni zvonik. 

Godine 1960. je bila ekranizirana kao istoimena TV drama

## Vanjske veze
*Profil radio-drame emitirane na programu Hrvatskog radija
Oko božje (TV drama)

***Oko božje*** je jugoslavenska crno-bijela TV drama u produkciji RTV Zagreb emitirana 1960. godine. Predstavlja adaptaciju istoimene priče Ranka Marinkovića. Scenario je napisao Ivo Štivičić, a režirao ju je Ante Viculin.

## Uloge

## Vanjske veze
*
Posljednji vitezovi (TV drama)

***Posljednji vitezovi*** je jugoslavenska crno-bijela TV drama u produkciji RTV Zagreb emitirana 1963. godine. Predstavlja adaptaciju istoimene priče Sime Matavulja. Scenario je napisao Ilko Rusić, a režiju potpisao Daniel Marušić.

## Uloge

## Vanjske veze
*
Poštanski sandučić (TV drama)

***Poštanski sandučić*** je jugoslavenska crno-bijela TV drama u produkciji RTV Zagreb emitirana 1968. godine. Predstavlja adaptaciju djela mađarskog pisca József Babay, a režirao ju je László Nemere.

## Uloge

## Vanjske veze
*
A u pozadini more

***A u pozadini more*** je jugoslavenska crno-bijela TV drama u produkciji RTV Zagreb emitirana 1969. godine. Režirao ju je Vanča Kljaković, a scenario je napisao Čedo Prica.

## Uloge

## Vanjske veze
*
Past, Present, Future (NCIS)

***Prošlost, sadašnjost, budućnost*** je 235. epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 1. oktobra 2013. godine.

Radnja epizode prikazuje kako Gibs i ekipa nastavljaju da love Benama Parsu i njegov lanac terorista dok Toni odlazi u Izrael da pronađe Zivu.

## Vanjske veze
*
Parlament Kambodže

**Parlament Kraljevine Kambodže** (kmerski: សភាតំណាងរាស្ត្រ ព្រះរាជាណាចក្រកម្ពុជា *Saphea Damnang Reastr ney Preăh Réachéanachâk Kâmpŭchéa*; francuski: *Parlement du Royaume du Cambodge*) je dvodomno zakonodavno tijelo u Kambodži, a koje se sastoji od Senata, kao gornjeg doma, i Narodne skupštine, kao donjeg doma. Parlament broji ukupno 184 zastupnika, 123 iz Narodne skupštine i 61 senatora.

Uloga Parlamenta je primarno zakonodavna, a sastoji se od usvajanja zakona (Narodna skupština), njihovog odobravanja (Senat) i slanja na kraljevski pristanak aktualnom vladaru; kralj nema pravo veta na zakone izglasane u Parlamentu te, stoga, ne može uskratiti kraljevski pristanak. Narodna skupština još ima i ovlasti opoziva vlade i/ili ministara, ako se nepovjerenje izglasa najmanje 2/3 zastupnika.

Prema Ustavu iz 1993. godine, Narodna skupština i Senat mogu se sastati na zajedničkoj sjednici Kongresa; tu se radilo o novoj odredbi, koja je prvi put u historiji nezavisne zemlje stipulirala zajedničku sjednicu dvaju domova u slučaju potrebe rješavanja "važnih pitanja". Međutim, ustav nije detaljnije razradio problematiku Kongresa, stipulirajući kako će ista biti uređena posebnim zakonom.

## Reference

## Vanjske veze
* National Assembly website 
* Senate website 
* National Election Committee 
* List of Senators 
* Ruling party wins Cambodia poll
Under the Radar (NCIS)

***Pod radarom*** je 236. epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 8. oktobra 2013. godine.

Radnja epizode prikazuje kako ekipa mora da traži pomoć tviteraša da bi našla nestalog vojnog poručnika.

## Vanjske veze
*
Litecoin

**Litecoin** (**LTC** ili **Ł**) je peer-to-peer kriptovaluta i softverski projekt otvorenog koda (open source) izdan pod licencom MIT/X11. Stvaranje i transfer coina se temelji na kriptografskom protokolu otvorenog koda i ne vodi ga centralna uprava. Coin je inspiriran i u tehničkim detaljima sličan Bitcoinu (BTC). Stvoren je klon pod nazivom litecoin cash.

## Izvori

## Vanjske veze

*
Ta dobra duša

***Ta dobra duša*** je jugoslavenska TV drama u produkciji RTV Zagreb emitirana 1970. godine. Temelji se na noveli Luigija Pirandello. Režirao ju je Vladimir Gerić, a scenarij je napisao Ivica Ivanec.

## Uloge

## Vanjske veze
*
Sve same varalice

***Sve same varalice*** je jugoslavenska crno-bijela TV komedija u produkciji RTV Zagreb emitirana 1964. godine. Nastala je na temelju djela izraelskog pisca Efraima Kišona. Režirao ju je Tomislav Durbešić.

## Uloge

## Vanjske veze
*
Senat (Kambodža)

**Senat** (kmerski: ព្រឹទ្ធសភា *Protsaphea*; francuski: *Sénat*) je gornji dom Parlamenta Kambodže, uveden Ustavom iz 1993. godine. Senat je zakonodavno tijelo koje u svojoj suštini ima kontrolnu funkciju; njegova glavna ovlast sastoji se u kontroli prijedloga zakona poslanih od strane Narodne skupštine, s tim da su njegove ovlasti u tom smislu ograničene - Senat može prihvatiti prijedlog zakona (koji onda ide na promulgaciju), predložiti izmjene i dopune (vraćajući tako zakon na drugo čitanje u Narodnu skupštinu) ili ga odbiti, s tim da u posljednjem slučaju odbijanje ima samo suspenzivni učinak jer Narodna skupština može o istom prijedlogu zakona ponovo raspravljati nakon perioda od mjesec dana. 

Senat Kambodže je djelomično izborno, a djelomično imenovano tijelo. Ukupan broj senatora ne smije biti veći od polovice broja zastupnika Narodne skupštine; trenutno u Senati sjedi 61 senator, čiji mandati traju šest godina. Po dvojicu senatora imenuju Kralj i Narodna skupština svaki, dok ostalih 57 izabiru općinski vijećnici u 24 kambodžanske provincije. 

Senatom predsjeda predsjednik, koji je ujedno i drugi čovjek u državi te obnaša dužnost šefa države u slučaju odsustva ili nesposobnosti Kralja; aktualni predsjednik je Say Chhum iz Kambodžanske narodne stranke. Uz predsjednika, Senat ima još i dva potpredsjednika.
Narodna skupština (Kambodža)

**Narodna skupština** (kmerski: រដ្ឋសភា *Rotsaphea*; francuski: *Assemblée nationale*) je donji dom Parlamenta Kambodže. Za razliku od Senata, koji je uveden Ustavom iz 1993. godine, Narodna skupština je staro legislativno tijelo, međutim je svoje aktualno uređenje dobila u već navedenom ustavu. Skupština je započela kao Konstituanta tokom Prijelazne uprave Ujedinjenih nacija, da bi po izglasavanju ustava dobila svoju aktualnu formu. Ona je glavno zakonodavno tijelo u Kambodži, zalsužna za predlaganje i izglasavanje zakona; ovlasti Narodne skupštine regulirane su u sedmom poglavlju ustava.

Zastupnici u Narodnoj skupštini, kojih će biti najmanje 120 (trenutno ih je 125), izabiru se na petogodišnji mandat preko slobodnih, direktnih i tajnih izbora. Pasivno biračko pravo imaju svi državljani Kambodže (mada samo ako su državljanstvo stekli rođenjem) koji su napunili 25 godina života. Mandat zastupnika je obnovljiv. 

Izuzev klasičnih zakonodavnih ovlasti, Narodna skupština izglasava (ne)povjerenje vladi te vrši kontrolu njezina djelovanja. Skupštinom predsjeda predsjednik, funkciju koju trenutno obavlja Heng Samrin iz Kambodžanske narodne stranke.
Premijer Kambodže

**Premijer Kambodže** (kmerski: នាយករដ្ឋមន្ត្រីនៃព្រះរាជាណាចក្រកម្ពុជា; francuski: *Premier ministre du Royaume du Cambodge*) je predsjednik vlade Kambodže. Uz to, premijer je i šef kabineta te voditelj izvršne vlasti u Kambodži. Funkcija premijera formirana je 1945. godine za vrijeme francuske uprave, a prvi obnašatelj funkcije bio je Norodom Sihanouk. Funkcija premijera nije bila izborna sve do 1993. godine, kada je monarhijski ustav formalno priznao funkciju premijera; prvi demokratski izabrani premijer postao je Norodom Ranariddh. 

Da bi bio izabran, premijer mora biti zastupnik u parlamentu. Nakon konstituiranja parlamenta, isti bira premijera većinom glasova, nakon čega ovaj odlazi u Kraljevsku palaču, gdje pred Kraljem i vjerskim dužnosnicima polaže prisegu. Kralj na koncu imenuje premijera na petogodišnji mandat, s tim da Kralj nema pravo odbiti imenovanje koje je izglasao parlament. Nakon imenovanja slijedi predstavljanje kabineta, a vlada mora biti potvrđena u parlamentu u roku od 60 dana od dana izbora. Premijer imenuje i svog zamjenika, mada u slučaju smrti ili bolesti premijera, njegovo mjesto preuzima imenovani v.d. premijera. 

Sjedište premijera i vlade je Palača mira, međutim premijer ima svoju privatnu rezidenciju u kojoj stanuje. Aktualni premijer, od 2023. godine, je Hun Manet iz Kambodžanske narodne stranke.
Tomislav Durbešić

**Tomislav  Durbešić** (Niš, 11. srpnja 1928. - Pariz, 14. kolovoza 2001.), hrvatski književnik, redatelj i profesor na Akademiji dramske umjetnosti u Zagrebu.

## Biografija
Studirao je slavistiku i germanistiku na Filozofskom fakultetu i režiju na Akademiji dramske umjetnosti u Zagrebu. 
U kazalištu debitira režijom **Takva ljubav** (Takove laske) P. Kohouta 1958. g. u kazalištu Gavella. Od tada do svoje smrti, režirao je oko 150 predstava u Zagrebu, Dubrovniku, Sarajevu, 
Zenici, Banjoj Luci, Prištini, Splitu, Rijeci, Zadru, Osijeku, Beogradu, na Dubrovačkim ljetnim igrama i Splitskome ljetu. Od 1965. do 1966. angažiran je u zagrebačkom Hrvatskom narodnom kazalištu, a 1954. osniva Mali dramski studio. 
Osnivač je i Večernje scene u Kazalištu Trešnja i Scene P.S. u Hrvatskom narodnom kazalištu. Jedan je od utemeljitelja Teatra ITD, gdje je i režirao. 
Bavio se je i pedagoškim radom na Akademiji dramske umjetnosti u Zagrebu, od 1972. je viši predavač, a od 1985. postaje redovni profesor na Odsjeku za glumu i režiju.

### Književni rad
Autor je više zbirki poezije; (P.S. 1975.),  Pjesme u prkos (1997.), Kome? (1987.), Pješak na autostradi (1988.), Dosta! (1999. ),
eseja; Fate largo (1973.) , Kazivanje avangardnog konzervativca (1989.), (Eto tako (1990. ), Izabrana djela 1/2 ( 2001.),
drama; Va banque ili Raspućin i ostali (1975.), San revolucionarne noći (Rondo) (1999.)

## Nagrade
* Vladimir Nazor, za životno djelo(Kazalište)- 1995.

## Vanjske veze
*
Sonata facile

***Sonata facile*** () je jugoslavenska crno-bijela kriminalistička TV drama u produkciji RTV Zagreb emitirana 1965. godine. Režirao ju je Ivan Hetrich, a scenario je napisao Milan Grgić.

## Uloge

## Vanjske veze
*
Priča o dva kamena

***Priča o dva kamena*** je jugoslavenska crno-bijela TV drama u produkciji RTV Zagreb emitirana 1966. godine. Režirao ju je Daniel Marušić, a scenarij je napisao Petar Šegedin.

## Uloge

## Vanjske veze
*
Švedska šibica (priča)

***Švedska šibica*** () je novela ruskog književnika Antona Čehova originalno objavljena 1884. godine. U njoj se opisuje kako policija istražuje ubistvo umirovljenog gardijskog oficira, pri čemu se kao ključni dokaz pokazuju švedska šibica, koja će istražitelja voditi do počinitelja, ali i otkrića da, zapravo, nikakvog zločina nije bilo. Novelu je Čehov zamislio kao parodiju detektivskih romana i priča koje su stekle izuzetnu popularnost u Rusiji 1880-ih.

*Švedska šibica* je u 20. vijeku bila nekoliko puta ekranizirana - u SSSRu kao istoimeni igrani film 1954. godine, te u Jugoslaviji kao TV-drama *[[Švedske šibice (TV drama)|Švedske šibice]]* 1969. godine i u Čehoslovačkoj kao TV-drama *[[Svédská zápalka]]* 1982. godine.
Švedske šibice (TV drama)

***Švedske šibice*** je jugoslavenska crno-bijela TV drama u produkciji RTV Zagreb emitirana 1969. godine. Predstavlja adaptaciju istoimene kriminalističko-humorističke priče ruskog književnika Antona Čehova. Režirao ju je Dragoljub Švarc.

## Uloge

## Vanjske veze
*
Švedska šibica (film)

***Švedska šibica*** () je sovjetska filmska komedija snimljena 1954. godine u režiji Konstantina Judina. Predstavlja adaptaciju istoimene novele Antona Čehova. Radnja prikazuje kako u carskoj Rusiji policajac istražuje prijavljeno ubistvo, pri čemu je jedini trag švedska šibica koji će dovesti do bizarnih zaključaka, ali i još neobičnijeg rješenja misterija.

## Vanjske veze
* 
* «Шведская спичка» — Энциклопедия отечественного кино
* «Шведская спичка» — kino-teatr.ru
Zovko

**Zovko** može da bude:
* Zovko (prezime), hrvatsko prezime
ili

*Zovko* je prezime više poznatih osoba (azbučnim redom):
* Ilija Zovko (1941. – 2009.), hrvatski kazališni, televizijski i filmski glumac i dramatik
* Josip Zovko (1970. – 2019.), hrvatski kazališni, televizijski i filmski glumac
* Lovro Zovko (rođ. 1981.), hrvatski tenisač
* Zdravko Zovko (rođ. 1955.), hrvatski rukometaš i rukometni trener
Agencija za zapošljavanje

**Agencija za zapošljavanje** je poduzeće ili institucija čiju djelatnost predstavlja posredovanje u sklapanju ugovora o radu, odnosno pronalaženje odgovarajućih poslodavaca za osobe koje traže zaposlenje i/li odgovarajućih radnika (posloprimaca) za poslodavce koji traže odgovarajuću radnu snagu. Agencije mogu biti javne - pri čemu se koristi izraz **zavod za zapošljavanje** - ili privatne. U oba slučaja se koristi kolokvijalni izraz **burza rada**.  

I Agencije za zapošljavanje, agencije za zapošljavanje i Agencije za zapošljavanje mješovitog tipa mogu zaposlenicima i poslodavcima pružiti takozvane srodne usluge. U pravilu, Agencije za zapošljavanje u potpunosti su usmjerene na podnositelje zahtjeva i nude povezane usluge samo njima. Preostale dvije vrste tvrtki za zapošljavanje mogu istovremeno pružati dodatne usluge i zaposlenicima i poslodavcima. Povezane usluge koje ove organizacije nude poslodavcima uključuju savjetovanje o ljudskim resursima, reviziju ljudskih resursa, treniranje, obuku, obuku i razvoj osoblja, procjenu osoblja, motivaciju osoblja, outstaffing i leasing osoblja, outsourcing ljudskih resursa, uključujući funkcije računovodstva osoblja i upravljanja osobljem, outplast i druge. Povezane usluge koje se pružaju podnositeljima zahtjeva mogu uključivati usluge sastavljanja i prevođenja životopisa, obuku, savjetodavne usluge itd.

Životopis-dokument koji sadrži informacije o vještinama, radnom iskustvu, obrazovanju i druge relevantne informacije koje su obično potrebne za razmatranje kandidature osobe za zapošljavanje.  

## Vanjske veze

* Private Arbeitsvermittlung'' des Instituts für Arbeitsmarkt- und Berufsforschung bietet Informationen zum Forschungsstand und zur Diskussion um die private Arbeitsvermittlung als Ergänzung zur öffentlichen Arbeitsvermittlung. Interessierte, die keinen Vermittlungsgutschein vorlegen, können zur persönlichen Haftung, also zur Selbstzahlung verpflichtet werden
* Website der BA zur Arbeitsvermittlung ins Ausland

## Izvori
Švedska šibica

**Švedska šibica** je originalno označavala vrstu šibica koju je, nastojeći je učiniti manje samozapaljivom i toksičnom, 1855. godine patentirao švedski industrijalac Johan Edvard Lundström, a koja je do početka 20. vijeka nametnula kao svjetski standard. Također može označavati:

*''Švedska šibica'' (priča), kriminalističko-humoristička novela ruskog književnika Antona Čehova;
*njene ekranizacije:
**''Švedska šibica'' (film), sovjetski film iz 1954. godine
**''Švedske šibice'' (TV drama), jugoslavenska TV-drama iz 1967. godine
***[[Svédská zápalka]]*, čehoslovačka TV-drama iz 1982. godine

## Povezano
*Swedish Match
Timon of Athens

***Timon of Athens*** () je drama engleskog pisca Williama Shakespearea napisana 1607. ili 1608. godine. Protagonist je Timon, bogati i velikodušni građanin Atene koji je oko sebe okupio kliku lažnih prijatelja koje obasipa darovima. ne znajući da se našao u teškoj financijskoj situaciji i da će izgubiti cjelokupno bogatstvo. Radnja prikazuje kako ga nakon toga svi osim vjernog sluge ostave na cjedilu, te kako, duboko razočaran, odlazi živjeti kao mizantropski pustinjak. Vjeruje se kako Shakespeare nije jedini autor drame, odnosno da ju je napisao zajedno sa još jednim kolegom, pri čemu je najizgledniji kandidat Thomas Middleton. 

Shakespeareov tekst je u Jugoslaviji 1973. poslužio kao predložak za zapaženi film *[[Timon (film)|Timon]]* u režiji Tomislava Radića. 

## Vanjske veze

*''Timon of Athens''&nbsp;– Searchable version of the text
Timon (film)

***Timon*** je jugoslavenski igrani film snimljen 1973. godine u režiji Tomislava Radića. Po žanru je drama, i predstavlja slobodnu adaptaciju Shakespeareove tragedije *[[Timon Atenjanin]]*. Protagonist, kojeg tumači Boris Buzančić, je kazališni glumac koji postigne trijumf tumačeći lik Timona u predstavi te koji nakon toga odjednom stekne naklonost svih svojih kolega. Radnja prikazuje kako to promijeni njegov karakter, učini ga odlučnijim i neodgovornijim te potakne da započne ljubavnu vezu sa suflerkom, a što je početak njegovog kraja. *Timon* se isticao neobično modernim stilom, kao i time da je snimljen za samo sedam dana. Zbog toga je izazvao veliku pažnju tadašnjih kritičara, a Buzančićev nastup se smatra jednim od najboljih u karijeri.

## Uloge

Ostale uloge &nbsp;▼




## Vanjske veze
* 
* Profil na portalu Baza HR kinematografije
Politika šjore Bete

***Politika šjore Bete*** je jugoslavenska TV komedija u produkciji RTV Zagreb emitirana 1969. godine. Režirao ju je Daniel Marušić, a scenario su napisali Marušić i Marko Uvodić.

## Uloge

## Vanjske veze
*
Žuti, žuti kanarinac

***Žuti, žuti kanarinac*** je jugoslavenski crno-bijeli TV film u produkciji RTV Zagreb emitiran 1969. godine. Predstavlja pilot-epizodu za humorističku seriju za koju je scenarij napisao Ivan Raos.  Režirao ju je Daniel Marušić. Serija na kraju nije snimljena, ali je nekoliko godina kasnije scenarij pretočen u mnogo poznatiju i popularniju TV-seriju *[[Prosjaci i sinovi]]*.

## Uloge

## Vanjske veze
*
Kuprej

**Kuprej** (latinski: *Bos sauveli*; kmerski: គោព្រៃ), znan i kao šumski ili sivi bivol, je malo poznata, šumska vrsta divljeg goveda koja obitava u Jugoistočnoj Aziji. Kuprej ima visoko i usko tijelo, duge noge, grbu na leđima i duge rogove, koji su različiti kod muških i ženskih primjeraka; oba spola imaju drugi rep. Mogu izrasti do 2.3 metra, a izmjerena masa kreće im se od 680 do 910 kilograma; postoje izvještaji iz Vijetnama o jedinkama mase i do 1,700 kg, ali vjeruje se kako su isti lažni, zbog činjenice da daleko premašuju sva poznata i provjerena mjerenja. Žive u malim krdima predvođenim ženkom, a hrane se biljem. Tokom dana obitavaju u šumi, dok se tokom noći hrane na otvorenom. 

Godine 1937., mladi mužjak kupreja poslan je u pariški zoo Vincennes, gdje ga je opisao francuski zoolog Achille Urbain i proglasio holotipom. Broj kupreja danas je izrazito malen (manji od 250), ako ih je uopće preostalo u divljini; posljednji primjerak viđen je 1983. godine. Njihov nestanak bio je posljedica degradacije staništa, bolesti i izlova. IUCN mu je dodijelio status kritično ugrožene vrste, uz mogućnost da se radi o izumrloj vrsti. Primjerci u zatočeništvu ne postoje; primjerak iz pariškog zooa uginuo je početkom Drugog svjetskog rata. 

Kuprej je nacionalni sistavac Kambodže. Izuzev te zemlje, navodna staništa su mu južni Laos, jugoistočni Tajland i zapadni Vijetnam.
Sve su plave

***Sve su plave*** je jugoslavenski kratki film snimljen 1978. godine. Režirao ga je Marijan Hodak, koji je napisao i scenarij.

## Uloge

## Vanjske veze
*
Snađi se, druže

***Snađi se, druže*** je jugoslavenska partizanska filmska komedija premijerno prikazana 1981. godine. Režirao ju je Berislav Makarović, a predstavlja skraćenu verziju TV-serije *[[Mačak pod šljemom (TV serija)|Mačak pod šljemom]]* temeljene na istoimenom romanu Jože Horvata. Protagonist, kojeg tumači Miodrag Krivokapić, je skromni bosanski drvosječa koji se stjecajem okolnosti priključi partizanima i nakon nekoliko godina stekne reputaciju izvrsnog borca.

## Uloge

## Vanjske veze
*
Star Trek III: The Search for Spock

***Zvjezdane staze 3: Potraga za Spockom*** (eng. *Star Trek III: Search for Spock*), treći je film u franšizi Zvjezdane staze, snimljen 1984. godine pod pokroviteljstvom Paramount Pictures kompanije. Film je režirao Leonard Nimoy koji ujedno tumači ulogu Spocka.

## Radnja

Admiral Kirk (William Shatner) i njegova posada riskiraju karijere zbog krađe Enterprisea kojim namjeravaju otputovati do planete *Genesis* kako bi pronašli Spockovo tijelo. U međuvremenu, dr. McCoy (DeForest Kelley) je u stanju ludila uzrokovanog spajanjem njegova uma sa Spockovim (Leonard Nimoy), neposredno prije Spockove smrti. Jedino riješenje za oporavak Mccoya je pronaći revitaliziranog Spocka, odvesti ga na planetu Vulkan i izvesti ritual ponovnog spajanja Spockova tijela i uma. Po dolasku u orbitu planete Genesis, Kirk gubi Enterprise koji je uništen u sukobu s Klingoncima. Zajedno s posadom, obračunava se s njima te preuzima klingonsku letjelicu kojom odlazi na planet Vulkan.

## Glavni likovi

* James T. Kirk (William Shatner) - kapetan Enterprisea i admiral Zvjezdane flote. 
* Spock (Leonard Nimoy) - poluvulkanski znanstveni časnik na Enterpriseu. 
* Leonard McCoy (DeForest Kelley) - liječnik na Enterpriseu. 
* Montgomery Scott (James Doohan) - glavni brodski inženjer. 
* Pavel Chekov (Walter Koenig) - kormilar i taktički časnik
* Uhura (Nichelle Nichols) - časnica za komunikaciju na Enterpriseu. 
* Hikaru Sulu (George Takei) - glavni kormilar na Enterpriseu.

## Izvori

## Vanjske veze
* 
*
Lista epizoda serije Dynasty

***[[Dynasty (TV serija)|Dynasty]]*** je američka televizijska sapunica koja se emitovala na kanalu ABC od 12. januara 1989. do 22. oktobra 1991. godine. Tokom prve sezone gledanost nije bila nešto naročito visoka, ali je od druge do sedme sezone bila izuzetno visoka sve dok nije opala tokom poslednje dve sezone. Kao ishod toga, serija je ukinuta, a 1991. godine je snimnjen 10 (mini) sezona.

Serija *Dynasty* broji 9 sezona i 220 epizoda.

## Pregled




## Epizode
### Sezona 1 (1981)

### Sezona 2 (1981−82)

### Sezona 3 (1982−83)

### Sezona 4 (1983−84)

### Sezona 5 (1984−85)

### Sezona 6 (1985−86)

### Sezona 7 (1986−87)

### Sezona 8 (1987−88)

### Sezona 9 (1988−89)

## ''Na okupu''

## Izvori

## Vanjske veze
* 

* Shoulderpads.net 
* Ultimate ''Dynasty'' 
* Der Denver Clan  
* Dynastie  
* Where are the stars of ''Dynasty'' now?
Servia

**Servia** (grčki: *Σέρβια*, srpski: *Србица*) je naseljeno mjesto gradskog tipa u Periferiji Zapadna Makedonija, prefektura Kozani, Grčka.

Od 2011. dio je općine Servia-Velvendo čije je i administrativno sjedište (do tada je pripadalo istoimenoj posebnoj općini Servia). Naselje se nalazi na zapadnim obroncima planine Kambunice, odnosno uz desnu obalu rijeke Bistrice.

Po popisu stanovništva iz 2011. u naselju je živjelo 3 540 stanovnika.

## Historija

U knjizi O upravljanju carstvom koja se pripisuje bizantskom caru Konstantinu VII. Porfirogenetu iz 10. stoljeća se navodi da su ovaj grad osnovali Srbi. Ivan Tomko Mrnavić u knjizi *Život Svetog Save* spominje da je Sveti Sava u ovom gradu bio katolički biskup . Spiridon Gopčević u putopisnoj knjizi *Stara Srbija i Makedonija* navodi podatak da su u Serviji Srbi pogrčeni, ali da u okolici ima još devet srpskih sela.

## Izvori
Hokus-pokus (Jugoslavensko radno vrijeme)

***Hokus pokus (Jugoslavensko radno vrijeme)*** je jugoslavenski kratki igrani film snimljen 1969. godine u režiji i po scenariju Fadila Hadžića.

## Uloge

## Vanjske veze
*
Diskrecija zajamčena

***Diskrecija zajamčena*** je jugoslavenska TV drama u produkciji RTV Zagreb emitirana 1972. godine. Režirao ju je Krešimir Golik, a scenarij je napisao Mladen Kerstner.

## Uloge

## Vanjske veze
*
Majmun u tramvaju

***Majmun u tramvaju*** je jugoslavenska kratka TV komedija koja  predstavlja 9. epizodu humorističke TV antologije *[[Smešne i druge priče (TV serija, 1986)|Smešne i druge priče]]* i koja je premijerno prikazana 1986. godine. Režirao ju je Vladimir Momčilović, a scenario su napisali Fadil Hadžić i Milan Jelić.

## Uloge

## Vanjske veze
*
Sphaerocoryne affinis

***Sphaerocoryne affinis*** je kritosjemenjača iz roda *[[Annonaceae]]*, a koja predominantno raste na području Kambodže i Tajlanda. Biljka ima žutobijeli cvijet s jednim listom, a može narasti između osam i dvanaest metara; stabljika je debljine između 20 i 30 cm. Tokom kasnog poslijepodneva i večeri, biljka ispušta specifičan miris koji se može osjetiti i na velikim udaljenostima. 

Izrazito je cijenjena u Tajlandu, a posebice u Kambodži, gdje od 2005. uživa status nacionalnog cvijeta.

## Reference
Mačak pod šljemom (TV serija)

***Mačak pod šljemom*** je jugoslavenska televizijska miniserija u produkciji RTV Zagreb premijerno prikazana na programu JRT 1978. godine. Temelji se na istoimenom romanu Jože Horvata, a po žanru predstavlja kombinaciju partizanskog filma i komedije. Naslovni protagonist, kojeg tumači Miodrag Krivokapić, je Ilija Kapara, skromni bosanski drvosječa koji se, stjecajem okolnosti, priključi hrvatskim partizanima i s vremenom postane iskusan borac. Sastoji se od 6 epizoda. Godine 1981. je u kino-dvoranama prikazana skraćena verzija u obliku cjelovečernjeg filma pod naslovom *[[Snađi se, druže]]*.

Godine 1962. je isti predložak bio ekraniziran kao crno-bijeli film *[[Mačak pod šljemom (film)|Mačak pod šljemom]]* s Pavlom Vuisićem u glavnoj ulozi.

## Epizode

## Uloge

 Ostale uloge ▼




Kompletna TV ekipa ▼


## Vanjske veze
*
Anonymous Was a Woman

***Anoniman je bila žena*** je 237. epizoda američke kriminalističke TV-serije *[[NCIS (TV serija)|NCIS]]*, premijerno prikazana na programu mreže CBS 15. oktobra 2013. godine.

Radnja epizode prikazuje kako nakon otkrića skloništa za Avganistanke koje je agent Majk Frenks podržavao godinama, Gibs i MekGi putuju u Avganistan da istraže.

## Vanjske veze
*
Smešne i druge priče

***Smešne i druge priče*** je jugoslovenska humoristička TV antologija u produkciji RTV Beograd emitovana 1986. godine. Sastoji se od 13 epizoda.

## Epizode

## Uloge

 Ostale uloge &nbsp;▼




Kompletna TV ekipa &nbsp;▼


## Vanjske veze
*
Smešne i druge priče (TV serija, 2004)

***Smešne i druge priče*** je srpska televizijska antologija koja se originalno emitovala na programu Radiotelevizije Srbije od 2004. do 2005. godine. Sastoji se od tri sezone (ciklusa) od po 6 epizoda, pri čemu je svaka bila temeljena na delu poznatog domaćeg ili stranog književnika.

## Epizode

## Uloge

 Ostale uloge &nbsp;▼




Kompletna TV ekipa &nbsp;▼




## Vanjske veze
*
Phnom Aural

**Phnom Aural** (kmerski: ភ្នំឱរ៉ាល់) je najviši vrh Kambodže, visok 1,813 metara (postoje izvori koji navode vidine u rasponu od 1,667 do 1,771 metara), a koji se nalazi na istočnom dijelu Kardamonskih planina. Zbog velikog biodiverziteta, područja oko vrha je zaštićeno kao poseban rezervat IV. kategorije prema IUCN-u. 

Vrh se nalazi u provinciji Kampong Speu.
Doktor ludosti

***Doktor ludosti*** je hrvatska filmska komedija snimljena 2003. godine u režiji Fadila Hadžića. Radnja se događa u čekaonici psihijatrijske ordinacije, a protagonisti su pacijenti koje muče razni bizarni poremećaji, od kojih nije imun ni psihijatar uvjeren da je "svatko lud dok se ne dokaže da je normalan". *Doktor ludosti* je predstavljao prvi Hadžićev film nakon pauze koja je trajala gotovo dvije decenije (nakon *[[Ambasador (film)|Ambasadora]]* 1984. godine), a pažnju je prije premijere izazvao i kao jedan od rijetkih hrvatskih filmovima gotovo u potpunosti napravljenih u privatnoj produkciji. Iako je Hadžić uživao izuzetan ugled kao jedan od najdarovitijih hrvatskih filmaša, nakon premijere je *Doktor ludosti* dočekan izuzetnim razočaranjem od strane kritike.

## Uloge

Ostale uloge &nbsp;▼




## Vanjske veze
* 
*  (recenzija)
Kardamonske planine

**Kardamonske planine**, znane i kao **planine Krâvanh** (kmerski: ជួរភ្នំក្រវាញ *Chuor Phnom Krâvanh*; tajlandski: ทิวเขาบรรทัด *Thio Khao Banthat*) su planinski lanac koji se proteže kroz jugozapadnu Kambodžu i istočni Tajland. Na jugoistoku se nadovezuju na Slonovske planine, drugi veliki planinski lanac u Kambodži. Najviši vrh je Phnom Aural (1,813 m), ujedno i najviši vrh Kambodže, dok su ostali važni vrhovi Phnom Samkos (1,717 m), Phnom Tumpor (1,516 m) i Phnom Kmoch (1,220 m). 

Planina je naziv dobila po istoimenoj začinskoj biljci, čestoj na području Indijskog potkontinenta. Taj je naziv preuzet iz izvornog naziva na kmerskom jeziku, koji u prijevodu znači upravo to. 

Na zapadnim obrincima lanca nalaze se guste kišne šume s oko 3,800–5,000 mm padalina na godišnjoj razini. S druge strane, istočni dio lanca, koji se nastavlja na Kambodžansku ravnicu, ima samo između 1,000 i 1,500 mm padalina na godišnjoj razini. Upravo se na tim obroncima još uvijek uzgajaju kardamon i papar. 

Planina je znakovita po svom biodiverzitetu, posebice bogatstvu faune, te ima nekoliko zaštićenih područja, kako u Kambodži, tako i u Tajlandu. Dijelovi planinskog lanca su izrazito nepristupačni, što je uvelike doprinijelo očuvanju okoliša, međutim isti ti dijelovi poznati su i kao jedno od posljednjih utočišta Crvenih Kmera tokom Kambodžansko-vijetnamskog rata.
Slonovske planine

**Slonovske planine**, znane i kao **planine Dâmrei** (kmerski: ភ្នំដំរី *Chuŏr Phnum Dâmrei*) su planinski lanac u Kambodži, koji se nalazi na jugu zemlje i nastavlja se na Kardamonske planine, drugi veliki planinski lanac u zemlji. Naziv je doslovni prijevod izvornog naziva lanca na kmerskom jeziku. 

Površinom puno manje od svog matičnog lanca, Slonovske planine dosežu najveću visinu na vrhu Phnom Bokor, koji se nalazi na visini od 1,081 m. Slično kao i Kardamonske planine, Slonovske planine na svojim zapadnim, prošumljenim obroncima imaju visoku razinu padalina (3,800 – 5,000 mm godišnje), dok su istočni obronci uglavnom suhi (1,020 – 1,520 mm godišnje). 

Nacionalni park Preah Monivong zauzima veći dio lanca, a na istom se nalaze i druge historijske i kulturološke lokacije.
Albanija (razvrstavanje)

**Albanija** se može odnositi na:
*Albanija, zvanično Republika Albanija, država na Balkanskom poluostrvu u Evropi
*Kavkaska Albanija, u starom veku ime za zemlju na istočnom delu Kavkaza, koja je obuhvatala današnji Azerbejdžan i deo južnog Dagestana
*Mletačka Albanija
*Velika Albanija
*Palata Albanija, zgrada u Beogradu iz 1939, u to vreme najviša zgrada u jugoistočnoj Evropi
*Albania, San Fernando, naselje u Meksiku u opštini San Fernando
*Albania Pakalná, Chilón, naselje u Meksiku u opštini Chilón
*Fracción Albania, Ocozocoautla de Espinosa, naselje u Meksiku u opštini Ocozocoautla de Espinosa
Univerzitet Başkent

**Univerzitet Başkent** (turski: Başkent Üniversitesi, başkent=glavni grad) je privatni univerzitet u Ankari u Turskoj koji je osnovan 13. januara 1994. godine. Univerzitet Başkent je prvi privatni univerzitet u zemlji koji je omogućio studentima da pohađaju medicinske studije. Ataturkov muzej nalazi se u sastavu univerziteta.

## Izvori

## Vanjske veze
*www.baskent.edu.tr
Koh Kong (otok)

**Koh Kong** (kmerski: កោះកុង *Kaôh Kŏng Krau*) je otok u Tajlandskom zaljevu, koji se nalazi 20-ak kilometara od istoimenog grada u Kambodži. Koh Kong je s površinom od 100 km najveći otok u Kambodži. Otok je praktički nenaseljen i sadrži samo nekoliko ribarskih naselja – Alatang na jugoistoku, Phumi Koh Kong na zapadu i Phumi Thmei na istoku – koja se nalaze na obali. Centar otoka je prilično brdovit, a najviši vrh doseže visinu od 360 metara. 

Sjeverni dio otoka kontrolira vojska, a postoji i nekoliko kamperskih lokacija, s tim da je boravak na njima na vlastiti rizik kampera. Otok je bogat faunom te se nalazi u sklopu Nacionalnog parka Boutum Sakor.
Nacionalni spomenici u Brčkom

Na listi nacionalnih spomenika Bosne i Hercegovine za općinu Brčko se nalaze sljedeći spomenici:
* Azizija džamija s haremom u Brezovom Polju, mjesto i ostaci graditeljske cjeline
* Cincarsko groblje u Bijeloj - Kalajdžijama, grobljanska cjelina
* Gradašćevića kula sa avlijom i avlijskim zidovima u Bijeloj, graditeljska cjelina),
* Islahijet, graditeljska cjelina
* Katolička crkva Presvijetlog Srca Isusova, graditeljska cjelina
* Kuća Kočića u Brčkom, historijska građevina
* Kuća Lazić (nekadašnja zgrada Komiteta) u Brčkom, građevina
* Prva pošta, historijska građevina
* Savska (Atik) džamija, mjesto i ostataci graditeljske cjeline
* Stara crkva svetog Franje Asiškog u Zoviku, graditeljska cjelina
* Vijećnica, historijska građevina
* Zidine, Gornja Skakava, arheološki lokalitet.
## Reference
Star Trek V: The Final Frontier

***Star Trek V: The Final Frontier*** () je američki science fiction film snimljen 1989. godine u režiji Williama Shatnera. Predstavlja peti nastavak originalne serije filmova o ''Zvjezdanim stazama''. Radnja prati kako se posada broda *USS Enterprise* na čelu sa kapetanom Kirkom suočava sa Sibokom, odmetnutim Vulkancem. Shatner je film režirao nakon što je prethodna dva nastavka bio režirao njegov kolega Leonard Nimoy koji u ovom filmu, kao i prethodnim iz serije, tumači lik Kirkovog prvog oficira Spocka. Produkcija je postala poznata po velikim problemima vezanim uz nezadovoljstvo Shatnera sa scenarijem, ali i pritisak studija da se film snimi što prije i uz što niži budžet, a što je posebno do izražaja došlo smanjivanjem broja specijalnih efekata. Iako je na samoj premijeri ostvario dotada najbolje rezultate od svih filmova o *Zvjezdanim stazama*, vrlo brzo se protiv njega okrenula i publika i kritika, te se smatra jednim od najgorih ostvarenja franšize.

## Glavne uloge
* William Shatner ... James T. Kirk
* Leonard Nimoy ... Spock
* DeForest Kelley ... Leonard McCoy
* Laurence Luckinbill ... Sybok

## Reference

## Vanjske veze
* 
*
Nastavak slijedi

***Nastavak slijedi*** je jugoslavenska crno-bijela TV drama u produkciji RTV Zagreb emitirana 1966. godine. Režirala ju je Ljiljana Biluš po tekstu Michela Arnauda.

## Uloge

## Vanjske veze
*
Kazališni život ili smrt

***Kazališni život ili smrt*** je jugoslavenska TV drama u produkciji RTV Zagreb emitirana 1981. godine. Predstavlja snimku kazališne predstave po tekstu Pavla Pavličića. Režiju su potpisali Želimir Orešković i Petar Šarčević.

## Uloge

## Vanjske veze
*
Kraljevski univerzitet u Phnom Penhu

**Kraljevski univerzitet u Phnom Penhu** (kmerski: សាកលវិទ្យាល័យភូមិន្ទភ្នំពេញ; francuski: Université royale de Phnom Penh) je nacionalni univerzitet Kambodže čije se sjedište nalazi u glavnom gradu Phnom Penhu. Univerzitet je osnovan 1960. godine i danas je sa svojih oko 20,000 studenata najveći u zemlji. Kao najprestižnija institucija visokog brazovanja u Kambodži univerzitet organizira programe obrazovanja u svim glavnim naučnim oblastima. Škola stranih jezika u okviru univerziteta pruža najvišu razinu poduke stranih jezika u zemlji. Kraljevski univerzitet u Phnom Penhu u punopravnom je članstvu Mreže univerziteta zemalja ASEAN-a.

## Historija
Kraljevski univerzitet u Phnom Penhu osnovan je kao Kraljevski kmerski univerzitet 1960. godine. U šezdesetima je univerzitet brzo rastao i otvarani su novi fakulteti potrebni rastućoj nacionalnoj ekonomiji. Veći dio predavanja održavan je u tim godinama na francuskom jeziku. Kampus je izgrađen u stilu neokmerske arhitekture koja kombinira tradicionalnu sa školom Bauhausa i evropskog postmodernizma. Nakon ukidanja monarhije i uspostave proameričkog desnog režima Kmerske Republike 1970. godine univerzitet je preimenovan u Univerzitet u Phnom Penhu.

Nakon uspostave Demokratske Kampućije 1975. godine u kojoj su na vlasti bili Crveni Kmeri univerzitet je zatvoren sve do kraja njihove vlasti 1979. godine, a profesori, studenti i ostali akademski obrazovani građani su progonjeni i ubijani. Dekan univerziteta je uhapšen, mučen i ubijen. Intelektualce su Crveni Kmeri držali "uprljanim" zapadnom kulturom, a samim time i reakcionarnom buržoaskom ideologijom zbog čega su protiv njih vršili progone u kojima je ubijena i velika većina profesora Kraljevskog univerziteta u Phnom Penhu. Nakon intervencije vojske Socijalističke Republike Vijetnam režim Crvenih Kmera oboren je sa vlasti 1979. godine. Velika većina preživjelih intelektualaca odlučila napustiti zemlju nakon što je vijetnamska intervencija dovela do otvaranja granica.

Nova Narodna Republika Kampućija, saveznica SSSR-a i Vijetnama, ali izolirana od Kine, Ujedinjenog Kraljevstva i SAD-a, osnovana je na razvalinama Demokratske Kampućije i sa tih je startnih pozicija u situaciji međunarodne izolacije pokušala obnoviti rad univerziteta. 1980. *Visoka škola normalka* ponovo je započela sa radom podučavajući predominantno kolegije na francuskom jeziku. 1981. godine osnovana je i škola stranih jezika koja je inicijalno osposobljavala studente da postanu učitelji ruskog i vijetnamskog jezika. Cilj je bio da se preživjelim diplomcima osnovnih škola pruži određena razina višeg obrazovanja.

1988. Visoka škola normalka i škola stranih jezika objedinjene su u obnovljeni Univerzitet u Phnom Penhu, a 1996. godine, nakon obnove monarhije na osnovu čega su završeni sukobi i Kambodža je naširoko priznata, univerzitet je ponio i današnji naziv. 2001. godine na univerzitetu su organizirani prvi diplomski (master) studiji u domeni razvoja turizma.

## Vanjske veze

* www.rupp.edu.kh
Puška u cik zore

***Puška u cik zore*** je jugoslavenska TV drama u produkciji RTV Zagreb emitirana 1981. godine. Radnja se događa u Slavoniji za vrijeme i neposredno nakon travanjskog rata 1941. godine. Protagonisti su grupa vojnika kraljevske jugoslavenske vojske hrvatske nacionalnosti, od kojih će se po završetku rata dio priključiti ustašama i režimu novoosnovane NDH, a dio antifašističkom Narodnooslobodilačkom pokretu.

## Uloge

Ostale uloge ▼




## Vanjske veze
* 
*
Balkon (TV drama)

***Balkon*** je jugoslavenska crno-bijela TV drama u produkciji RTV Zagreb emitirana 1959. godine. Predstavlja adaptaciju istoimene novele Antuna Gustava Matoša. Režirao ju je Ivan Hetrich, a scenarij napisao Ivo Štivičić.

## Uloge

## Vanjske veze
*
Istarska rapsodija

***Istarska rapsodija*** je jugoslavenska TV drama u produkciji RTV Zagreb emitirana 1978. godine. Predstavlja adaptaciju drame *Na straži* Viktora Cara Emina. Radnja se događa u Istri 1920. godine, kada se ta oblast, nakon kraja Prvog svjetskog rata i raspada Austro-Ugarske našla pod italijanskom okupacijom. Protagonisti su članovi jedne hrvatske obitelji koji se različito odnose prema okupatorskoj vlasti, a kojima dodatni izazov predstavlja jačanje fašizma. Scenarij je napisao Ivo Štivičić, a režiju potpisao Daniel Marušić.

## Uloge

Ostale uloge ▼




## Vanjske veze
* 
*
24 sata (film)

***24 sata*** je hrvatski kriminalistički omnibus film snimljen 2002. godine u režiji Kristijana Milića i Gorana Kulenovića. Sastoji se od dvije priče. Prva, pod naslovom *Sigurna kuća*, prikazuje kako kriminalac koji kao svjedok pokajnik misli teretiti svoje kolege izaziva razdor među korumpiranim policajcima koji ga čuvaju. Druga, pod naslovom *Ravno do dna* prikazuje kako nekoliko prijatelja slučajno ubije policajca, pa pokušavaju ukloniti njegov leš.

## Uloge

Ostale uloge ▼




## Izvori

## Vanjske veze
*
* (recenzija)
Ernest Grin

**Grin Ernest** (Slavonska Požega, 1899. – Sarajevo, 1976), jugoslavenski ljekar i profesor.

## Biografija
Ernest Grin je rođen 1899. u Slavonskoj Požegi, gdje je stekao osnovno i srednje obrazovanje. Bio je jedan od najistaknutijih svjetskih stručnjaka za problematiku endemijskih *treponematoza,* pa je njegovu metodu iskorjenjivanja endemijskoga sifilisa preuzela i Svjetska zdravstvena organizacija. Medicinski fakultet i specijalizaciju iz dermatovenerologije završio je 1926. u Beču. Radio je potom u Zagrebu, a 1934, nakon specijalizacije u SAD-u, došao je u Sarajevo, u kojem je proveo najveći dio svog života naučnika i kliničkog radnika, organizatora i pedagoga. Od 1934. djelovao u Higijenskom zavodu u Sarajevu, gdje je 1946. preuzeo vodstvo Središnjega kožno-veneričnog dispanzera i organizirao borbu protiv endemijskoga sifilisa, što je dovelo do iskorjenjivanja te bolesti u BiH.  Bio je professor emeritus Medicinskog fakulteta u Sarajevu i direktor Zavoda za kožne i venerične bolesti "Dr. Simo Milošević" u Sarajevu.

Još prije završetka Drugog svjetskog rata dr. Grin je objavio više od dvadeset naučnih radova i saopštenja. Nakon oslobođenja zemlje zasnovao je i vodio dvije široko organizovane akcije: borbu protiv endemskog sifilisa i akciju na suzbijanju mikotičnih oboljenja u Bosni i Hercegovini. Obje ove akcije dale su izvanredne rezultate, stekle velika priznanja i poslužile kao model organizovane borbe protiv tih oboljenja u programu Svjetske zdravstvene organizacije Ujedinjenih Naroda (WHO).

Od 1949. prof. Grin je bio član Komiteta eksperata Svjetske zdravstvene organizacije Ujedinjenih Naroda. U posebnim misijama te organizacije boravio je u Tajlandu, Indoneziji, Iranu, Iraku, Siriji, Egiptu, Sudanu i u još nekoliko zemalja Azije i Afrike, u kojima je pružio značajnu pomoć u rješavanju zdravstvenih problema, a posebno u organizovanju akcije na suzbijanju endemskih treponematoza i mikotičnih oboljenja. Istovremeno s ogromnim kliničkim, terenskim i organizacionim poslovima, dr. Grin je uporno radio na organizaciji naučnog rada u Zavodu za kožne i venerične bolesti i na Medicinskom fakultetu u Sarajevu, okupljajući i učestvujući neposredno u naučnim istraživanjima.

U posljednjih tridesetak godina svoga života objavio je preko stotinu naučnih radova i saopštenja, posvećenih najvećim dijelom problemima endemskog sifilisa i mikotičnih oboljenja. Među većim brojem zapaženih i značajnih radova i studija dr. Grina posebno mjesto zauzima njegova monografija *Epidemiology and Control of Endemic Syphilis*, standardno djelo iz problematike endemskih treponematoza u svjetskoj medicinskoj literaturi. Godine 1953. bio je jedan od osnivatelja i redoviti član Naučnoga društva BiH (koje je 1966. preraslo u Akademiju nauka i umjetnosti BiH. Ernest Grin je bio nosilac nagrade AVNOJ-a (1973).

## Reference
COINTELPRO

**COINTELPRO** (engleska skraćenica za **COunter INtelligence PROgram**, srpskohrvatski: *Kontraobavještajni program*) bio je program tajnih operacija amerićke federalne policije FBI koji se provodio od 1956. do 1971. protiv pojedinaca i organizacija koje su se smatrale "ekstremističkim" ili "subverzivnim", a koji je za cilj, prema službenim FBI-jevim dokumentima imao očuvanje  "nacionalne sigurnosti, spriječavanje nasilja i održavanje postojećeg političkog poretka". Aktivnosti COINTELPRO su uz konvencionalne policijske aktivnosti poput praćenja i prisluškivanja uključivale i mjere u svrhu političke i propagandne diskreditacije, pri čemu su korišteni agenti provokatori, širenje lažnih informacija preko "prijateljskih" medija, kao i ucjene, pri čemu je FBI u više navrata otvoreno kršio tadašnje američke zakone. Iako su se slične aktivnosti u SAD i prije vodile u SAD, COINTELPRO je službeno pokrenut kako bi se neutralizirala Komunistička partija SAD, ali se po poticaju direktora J. Edgara Hoovera proširio na druge, pretežno ljevičarske organizacije i pokrete, pri čemu se posebno ističe crnački pokret za građanska prava na čelu sa Martinom Lutherom Kingom. Javnost je za COINTELPRO doznala 1971. godine nakon što je grupa ljevičarskih aktivista uspjela provaliti u jedan od lokalnih ureda FBI i pronašla dokumente koje je proslijedila medijima; to je, također, dovelo do ukidanja programa, iako veliki broj stručnjaka za obavještajna i sigurnosna pitanja vjeruje da se slične aktivnosti pod drukčijim imenom vode i danas.

## Povezano
*Operacija Gladio
*Duboka država